
Bicikli solidarnosti iz tvornice bez šefova 


Uspješna proizvodnja Štrajk bajkova 


U njemačkom gradu Nordhausenu kraj 
Hamburga, nakon četiri mjeseca okupacije 
tvornice pokrenuta je proizvodnja koju ovaj 
put kontroliraju radnici. Sve skupa je 
presedan u Njemačkoj, jer je riječ o prvom 
takvom slučaju preuzimanja tvornice od 
strane radnika. Preuzimanje i pokretanje 
proizvodnje podržavaju anarhistički 
sindikati, ali i solidarnost svjetskih 
razmjera. 

Preuzimanje tvornice je počelo 10. srpnja 
2007. kada je 135 radnica i radnika odlučilo 
zaustaviti rasprodaju strojeva i prodaju 
tvornice. Od prvih dana preuzimanja 
dežuraju u tri smjene i uspješno brane ono 
što je još ostalo. Naime, 10. kolovoza je 
proglašen bankrot i činilo se kako nema 
nikakve mogućnosti daljnje proizvodnje. 

Štrajk bajkovi - bicikli solidarnosti iz 
Nordhausena 

Zaposlenici tvornice Bike Systems su nakon 
stalnih i sve češćih posjeta od početka 
okupacije došli na ideju o samostalnom 


pokretanju proizvodnje, umjesto da čekaju 
novog ulagača. Krenuli su u projekt u kojem 
će oni raditi, proizvoditi i upravljati, ukratko, 
pokrenut je prvi projekt samoupravne 
proizvodnje. 

Tijekom rujna su objavili svou namjeru o 
pokretanju proizvodnje, te uputili poziv na 
solidarnost, jer im je za obnovu proizvodnje 
bila potrebna narudžba od 1800 bicikala. 
Nakon što je poziv upućen, 
svih 1 800 narudžbi je 
pristiglo u kratkom roku i to 
iz cijelog svijeta, pa je 
proizvodnja mogla početi. 

Nakratko su obustavili 
primanje narudžbi, no 
ukoliko ih želite podržati, 
možete se predbilježiti i 
rezervirati svoj štrajkački 
bicikl. 

Zahvaljujući dosadašnjoj 
solidarnosti, proizvodnja je 
pokrenuta u ponedjeljak, 

22. listopada 2007. te je 
prvih 1800 naručenih 
bicikala bilo isporučeno 


početkom studenog. 

U cijelom projektu aktivno sudjeluje i 
pomaže anarhistički sindikat FAU (Unija 
slobodnih radnica i radnika), kao i kolektiv 
Cafe Libertad iz Hamburga. 

Više informacija potražite na (njemački, 
engleski, talijanski, francuski...): 

www.strike-bike.de 



Novi anarhistički časopis 

Glas otpora iz okupiranog Londona 



Objavljen je drugi broj časopisa Voices of 
Resistance from Occupied London, čija su 
tema za jesenski broj urbane borbe i pobune u 
svijetu [Urban Struggles and Revolts around 
the VVorld]. 

U novom broju se bave Omladinskom kućom 
[Ungdomshuset] u Kopenhagenu, sukobima u 
Francuskoj tijekom 2005. godine, a tu je i 
dvadeset strranica priloga posvećenog G8. 
Voices of Resistance from Occupied London je 
informativan, ali i teorijski doprinos 
suvremenom anarhističkom pokretu, kojem 
svakako nedostaje časopisa koji bi predstavljali 
sredstvo komunikacije, rasprave i razmjene 
informacija. 

Osim tiskanog izdanja (koje je besplatno i 
može se naručiti), moguće je skinuti ili čitati 
cijeli broj na njihovo internet stranici 

www.occupiedlondon.org. 


Grupe i projekti 

U svakom broju ćemo objavljivati listu kontakata grupa i 
projekata koji su aktivni. Priključite se ili nam javite vaš 
kontakt. 

Anarhistički sajam knjiga u Zagrebu 

http://www.ask-zagreb.org 

Anarhofeministička akcija - Anfema 

http://www.anfema.tk 

Izdavačka kuća DataArt 

http://www.dataart.hr 

Hrana, a ne oružje! 

http://www.hranaaneoruzje.net 

Infoshop Tabula Rasa 

Kralja Tomislava 31, Čakovec 
http://www.kmck.org 


Novi broj časopisa Anarhističke federacije 


Objavljen novi Organise! 


ORGANISE! 


Ovih dana je objavljen 69. broj časopisa Organise! 

(for anarchist revolution - u podnaslovu), britanske 
Anarhističke federacije. Časopis uglavnom izlazi dva 
puta godišnje, ovisno o potrebi i finacijama. 

Novi broj donosi tekstove o borbi za vrt u zajednici u 
Readingu, iskustvima pokreta zelenih u Britaniji i SAD- 
u, borbi protiv uvođenja osobnih iskaznica u Britaniji, 
te tom postupku kao dodatnoj kopntroli useljavanja... 
Osim toga, tu je i kulturni dio koji predstavlja nove 
knjige i druge publikacije, te život i djelo Margaret 
Michaelis koja je svojim fotografijama zabilježila 
događanja u Španjolskoj od 1 932. do 1 936. godine. 
Organise! možete naručiti ili u cijelosti čitati na 
internet stranici www.afed.org.uk/org/. 



Monteparadiso Hacklab 

Društveni centar Karlo Roje, Gajeva 3, Pula 
http://www.fazan.org 

Riječka anarhistička inicijativa/lnfoshop Skatula 

Delta 5 (bivša zgrada lvex-a). Rijeka 
http://www.rai.anarhija.org 

Sabotaža pokvarenog sistema 

http://www.sabotazapokvarenogsistema.tk 

Izdavačka kuća Sto čitaš? 

http://www.stocitas.org 


Početna naklada Ispod pločnika je 500 kopija. 
Stvarna naklada je vjerojatno i veća, ali nemamo uvid 
u ukupan broj kopija koje nastanu nakon početne 
naklade. 

Slobodarski dvomjesečnik 


izlazi dvomjesečno, godina II, broj 2, siječanj/veljača 2008. 

Dok vlast i moćnici uživaju u vojnim vježbama i tvrde da nema alternative NATO-u, na ulicama se razvija otpor 

Anarhističke akcije protiv NATO-a 



Uvodnik 


Ispod pločnika je novi slobodarski (ili anarhistički) dvomjesečnik, barem 
dok ne utvrdimo da li možemo i želimo izlaziti češće. Kako god bilo, 
svakako ćemo izlaziti. I sada je razmak između dva broja bio veći od dva 
mjeseca, ali i dalje ostajemo pri tome da je riječ o dvomjesečniku. Dok ne 
odlučimo drugačije. 

Osnovna ideja je biti medij (novina, glasilo) slobodarskog pokreta, donositi 
vijesti, razgovore, osvrte na aktualnu situaciju, predstaviti nove knjige i 
druga izdanja... I više od toga. 

Ne radimo časopis. Ne možemo si to priuštiti, barem ne na način da 
zadržimo planirani ritam izlaženja, a kontinuitet i aktualnost su nam važni. 
Na određeni način nastavljamo (iako ne u potpunosti) rad koji su započeli 
drugi objavljujući Comunitas, Nećemo i nedamo, Zaginflatch i cijeli niz 
drugih publikacija koje su obilježile godine rada slobodarskog pokreta kod 
nas. 

Sve ovo je tek mali doprinos onome što pokret radi, a sve ostalo se događa 
u svakodnevnom životu, ne na papiru, već na ulici, na radnom mjestu, u 
školi, na fakultetu... 

Financiramo se donacijama, pa kada naletite na kutiju na kojoj piše 
"donacije", ubacite nešto, to će nam puno pomoći. 

Trenutno nemamo fizičku adresu, a kontaktirati nas možete putem e- 
maila. Ukoliko želite pomoći na bilo koji način, poslati vijest/prilog, ili 
primati Ispod pločnika na svoju adresu, pišite na: ispodplocnika@net.hr 


Predizborne slobodarske akcije 

Kada bi izbori nešto 
mijenjali, bili bi ilegalni! 



Bicikli solidarnosti iz tvornice bez šefova 

Uspješna proizvodnja 
Štrajk bajkova 

Elektroničko izdanje 
"Povijesti anarhizma" 

Društvo za promicanje književnosti na 
novim medijima (DPKM) objavilo je u 
okviru projekta "Besplatne elektroničke 
knjige" novi naslov: "Povijest 
anarhizma" Maxa Nettlaua. Knjiga je 
objavljena u suradnji sa zagrebačkim 
DAF-om # unutar novoosnovane 
biblioteke ElektroDAF u kojoj če biti 
reizdani DAF-ovi klasici anarhističke 
misli. 

Iz recenzije: [...] autor u tom svojevrsnom 
vodiču kroz anarhističku teoriju i praksu 
unosi mnogo pozitivnih emocija kad 
govori o istinskim liberterima, kakvim je, 
primjerice, doživljavao Lava Tolstoja, ali i 



mnoge druge anarhiste-idealiste, 
zahvaljujući kojima je anarhizam od 
1886. do 1893. "doživio trenutke velikog 
zanosa, velike energije, ganutljivih izraza 
dobrote i ljepote". Tada je, naime, 
anarhizam uspio nadrasti sektaštvo, 
fanatizam i nesnošljivost, osobine o 
kojima Nettlau u knjizi priča s velikom 
dozom razočaranja, onako ljudski tužno. 
Autor nije ništa manje razočaran, i ne 
štedi riječ i pokude kada je u pitanju 
famozni duo Karl Marx - Friedrich Engels, 
ali i komunisti u cjelini, koji su, prema 
njegovu mišljenju, u danom povijesnom 
kontekstu svojim djelovanjem nanijeli 
mnogo štete anarhističkom pokretu. [...] 
Dodatak knjizi, esej Zora na Sente "65 
godina anarhizma (1934-1999)" daje 
poseban, aktualan začin problematici 
anarhizma. Fenomenološkim pristupom 
Senta određuje moderno značenje pojma 
anarhizam, kao učenja slobode - a ne 
pokreta, koje nije ništa više od općeg 
usmjerenja unutar kojeg si potpuno 
autonomni pojedinci određuju vlastiti 
smjer. Onaj, naime, smjer koji nikad ne 
prelazi granice zadane općim 
parametrima antidržavnog, 
antikapitalističkog, antihijerarhijskog 
sporazuma. Posebno je zanimljiv osvrt na 
anarhističke samotnjake današnjice - kao 
što je Noam Chomsky, ili kakvi su bili 
Murray Bookchin, Paul Feyerabend - i 
njihove ideje koje se bave i koje upućuju 
na probleme današnjice. Jer, ukazivanje 
na negativne posljedice procesa 
globalizacije, goruću ekološku 
problematiku, tema je općeljudske 
svakodnevice. 

Ovu i druge knjige čitajte na: 
http://www.elektroniceknjige.com 


Dok vlast i moćnici uživaju u vojnim vježbama i tvrde da nema alternative NATO-u, na ulicama se razvija otpor 

Anarhističke akcije protiv NATO-a 



Dok su vojne vježbe i buka 
oduševljavale državni vrh, a razni 
dužnosnici obilazili vojne poligone, 
slikali se po brodovima i nadali što 
skorijem ulasku u "društvo velikih, 
moćnih i dobro naoružanih", na ulicama 
se polako (ali sigurno) sve jasnije 
razaznavao otpor. Tako su tijekom 
prvih dana lipnja 2007. održane 
anarhističke akcije protiv NATO saveza 
u Splitu, Puli i Zagrebu, a u Zadru je 
skup proglašen "nepodobnim" i 
odgođen. 

Ono što razlikuje anarhističke akcije od 
drugih inicijativa koje na ovaj ili onaj 
način propituju ulogu NATO-a u svijetu i 
regiji, te se kritički odnose prema 
mogućem pristupanju Hrvatske tom 
vojnom savezu je to da anarhisti ne 
moraju paziti odlaze li predaleko u svojim 
zahtjevima. Nema taktiziranja, političkih 
igri i dobre retorike kojom će nekoga 
pridobiti. Nema "igranja na sigurno", jer 
su neke vrijednosti posve jasne, ma 


koliko ponekad zvučale naivno, utopijski 
ili patetično. Protivljenje ratu, 
a nti m i I ita riza m, a ntia uto rita rnost, 
decentraliziranost, solidarnost. Kod ovih 
vrijednosti i nije bitno što misli ministar, 
vlada ili predsjednik. Posve su nevažni. 
Važno je što misle ljudi na ulici, što se 
njima može poručiti i što će oni sada ili u 
budućnosti napraviti po pitanju NATO-a 
(ili bilo kojem drugom pitanju). Moćnici 
su tu nevažni. Sto god oni o sebi mislili. 

Informacija, priprema, akcija! 

Cesto se misli da je za organiziranje niza 
akcija koje će se odigrati na više mjesta i 
istovremeno potrebno dobro planiranje 
iza kojeg "netko stoji", što cijelu 
anarhističku priču čini znatno 
drugačijom. Ovdje su ključne informacije 
- a one su sljedeće: nešto se događa 
(NATO vježba), nešto se želi napraviti po 
tom pitanju (ulična akcija), tko što 
planira... i onda se to dogodi. Na 
jednostavan ili kompliciran, mali ili veliki 


način, posve je svejedno, jer niz akcija 
čini stav široko vidljivim i znatno jačim 
nego da ga svatko za sebe pojedinačno 
iznosi. 

Ovakvim pristupom bi anarhisti trebali 
biti primjer svakome kako je uvijek nešto 
moguće učiniti i ne prepustiti se tome da 
samo odmahnemo rukom i kažemo "ah, 
ništa se tu ne može". 

Kaže se da nešto nema "ni glavu, ni rep", 
što svakako vrijedi za ovakve akcije, no 
kod anarhističkog organiziranja to ne 
znači da je sve zbrkano i da ne postoji 
organizacija, već da je potpuno drugačija 
i da nitko nije organizator i svi su 
organizatori, bez svakoga se može i 
svačiji doprinos je važan. U tome treba 
prepoznati najvažnije vrijednosne stavove 
anarhizma, gdje je jednostavnost najveće 
bogatstvo. 

Zvuči predobro? Možda čak 
romantiziram? Da, svakako vidim puno 
dobrih strana, ponekad i više potencijala 
nego realiziranog, no to niti nije toliko 
važno kada postoji ovako konkretan i 
jasan primjer takve organizacije. 

Neću NATO! 

Već mjesecima kolektivi Hrana, a ne 
oružje! rade akcije protiv NATO-a pod 
sloganom "Neću NATO!". Ne grade 
kampanju kojoj se treba priključiti i 
pustiti kolektiv da njome upravlja, već 
rade svoje akcije i govore o tome kako i 
što rade, a sve materijale objavljuju na 
svojoj stranici kako bi se mogli lako 
preuzeti i dalje koristiti. 

"Neću NATO!" se pojavljuje kao slogan i 
u Zadru, gdje su nakon nekoliko akcija 
tijekom svibnja, najavljene nove za kraj 
rujna i početak listopada, kada se u 
Hrvatskoj odvija NATO vojna vježba 
Noble Midas '07. Anarho-sindikalistička 


grupe "Direktna akcija 1 
i Anarho-queer grupa 
"Inicijativa Queer" 
upućuju poziv na 
održavanje akcija 06. 
listopada u Zadru i/ili 
drugdje. 

U Zadru su planirane 
demonstracije na 
glavnom trgu, 
međutim gradska 
uprava odbija dati 
dozvolu za održavanje 
prosvjeda uz 
obrazloženje da se tog 
dana obilježava Dan 
obrane grada Zadra. 

Demonstracije su 
odgođene za 1 3. listopad (kada su i 
uspješno održane), a tog dana su izvan 
nadležnosti gradske uprave, točnije na 
samom izlazu iz grada postavljeni plakati 
i transpareniti protiv NATO-a. 
Istovremeno u Splitu je održana akcija 
kolektiva Hrana, a ne oružje!, dijelili su 
letke, razgovarali s ljudima... Na kraju je 
sa tornja crkve sv. Duje spušten 
transparent protiv NATO-a i ratova. 

U Puli su ljudi iz incijative Sabotaža 
pokvarenog sistema također dijelili letke, 
dok su Anonimni u crnom izvjesili 
transparente po nadvožnjacima. 

U Zagrebu su dan ranije, 5. listopada, u 
vrijeme najveće prometne gužve na 
nadvožnjacima izvješeni transparenti 
protiv NATO-a, a na stotine plakata su 
osvanule u gradu. 

Na sam dan akcije je kolektiv Hrana, a 
ne oružje! održao još jednu u nizu svojih 
akcija u Zagrebu, čime su se još jednom 
priključili otporu NATO-u i militarizmu 
uopće. 

Koliko god se to može činiti malim. 


zapravo su sve akcije bile vidljive, 
učinkovite i jasno su dale do znanja da 
ne misle svi kako je militarističko 
pokazivanje moći baš ono što nam treba, 
ali i da pitanje NATO-a neće, niti može 
biti pitanje o kojem će zadnju riječ imati 
moćnici. 

I što sad? 

Ne treba čekati da nam to netko kaže. 
Sve aktivnosti su otvorene i sve je samo 
pitanje osobne inicijative - ne treba 
bježati od odgovornosti i prebacivati to 
na nekoga drugoga. Svaki put kada 
čujete poziv na akciju - odazovite se. 
Organizirajte svoju akciju. Napravite svoj 
plakat i oblijepite svoj grad, mjesto, selo, 
školu... Razgovarajte i donosite svoje 
zaključke, nema smisla to ostavljati 
drugima, jer tko osim nas samih zna što 
nam uistinu treba? 

Možda sve to neće promjeniti svijet, ali 
ćete barem znati da ste pokušali, da 
niste još jednom odmahnuli rukom i 
prepustili se. 



Predizborne slobodarske akcije 

Kada bi izbori nešto mijenjali, bili bi ilegalni! 



Studeni su obilježili izbori, koje su nam još 
jednom pokušali prikazati kao vrhunac 
političkog djelovanja. Kao da je jedino što 
možemo učiniti u četiri godine dati nekome 
vlast. 

lako tek na marginama predizbornog 
spektakla, slobodarski odgovor i ukazivanje 
na neke od problema postojećeg sustava 
ipak nije izostao. 

U vrijeme predizbornih obećanja kada su svi 
političari pokušali sebe prikazati kao najbolje 
na svijetu i kao baš ono što nam treba 
sljedeće četiri godine, bilo je nužno reći ne 
tom spektaklu. Ne toliko jer će to u ovom 
trenutku promijeniti svijet, već zato jer je u 
vrijeme opće predizborne histerije nužno reći 


kako postoji i nešto drugo, kako postoje neke druge 
vriijednosti koje niti jedni izbori neće ponuditi. 

Treba li posebno naglašavati da je bilo važno reći i 
istinu o političarima upravo u vrijeme kada su oni o 



sebi najviše lagali? 

Akcije su se dogodile u Zagrebu, Puli i 
Splitu, a tijekom akcija je polijepljeno na 
tisuće plakata i naljepnica, te podijeljeno na 
stotine letaka. U Zagrebu je postavljen i 
štand koji je na dan predizborne šutnje bio 
jedino mjesto gdje se govorilo o izborima. 
Izbori su prošli, a broj nezastupanih (onih 
koji nisu izašli na izbore) je i dalje velik. 
Možda će netko reći kako smo sami izabrali 
biti nezastupani, no što onda kada ne želimo 
to biti ili kada nas nitko ne može zastupati? 
Ne postoji opcija gdje možemo izabrati 
promjenu sustava, već nam se ovaj sustav 
servira kao "konačan". Izbori zato ne nude 
promjenu, već tek kozmetičke smjene unutar 
istog sustava vrijednosti i djelovanja. 

Najavljeni anarhistički 
sajmovi knjiga u Gentu i 
Zagrebu 


Najavljeni su prvi ovogodišnji 
anarhistički sajmovi knjiga, oni u Gentu 
i Zagrebu, pa će se tako sajam knjiga u 
Gentu održati 8. ožujka, a zagrebački 
sajam će se održati od 11. do 13. 
travnja 2008. 

Detaljni programi sajmova još uvijek nisu 
objavljeni, no za očekivati je prema 
iskustvima prijašnjih godina da će 
ponuditi bogat program. Kako je sve 
skupa otvoreno za sudjelovanje, možete 
i sami ponuditi neke sadržaje, koji su 
ono što ovakve sajmove čini zanimljivim 
slobodarskim događanjima. 

Više informacija o Anarhističkom sajmu 
knjiga u Zagbu potražite na: 
http://www.ask-zagreb.org , a o 
Alternativnom sajmu knjiga u Gentu na: 
http://users.pandora.be/aboekenbeurs/ 


Subverzije - drugačiji 
pogled na svijet 

Nakon tri godine 
stanke, opet se 
događaju 
Subverzije [večeri 
medijske gerile i 
poetskog 
terorizma] i to u 
starom terminu, 
svaki ponedjeljak u 19 sati. Prostor je i 
dalje net klub Mama. 

Subverzije su se događale svaki 
ponedjeljak (uz nekoliko stanki) od 
2001. do 2004. godine, a tijekom tog 
vremena organizaran je velik broj 
gostovanja, video projekcija, diskusija i 
druženja. Raspon tema je bio širok, a 
osnovna ideja je bila sagledati aktualne 
ili manje aktualne teme iz slobodarske 
perspektive, pokrenuti diskusiju (ako bi 
postojao interes), ali i pružiti mogućnost 
druženja. 

Sada, tri godine nakon tog gašenja. 
Subverzije su opet pokrenute, a osnova 
ideja ostaje nepromijenjena. 

Prve novopokrenute Subverzije su 
održane u listopadu 2007. i tijekom prva 
tri mjeseca se pokazalo da i dalje postoji 
potreba i interes za ova kim 
događanjem, odnosno javnim i 
otvorenim prostorom slobodarske 
diskusije i susreta. 

Subverzije se događaju svaki ponedjeljak 
u 19 sati u net klubu Mama, 
Preradovićeva 1 8, Zagreb. 

























